የኢትዮጵያ ቱሪዝም ትራንስፎርሜሽን ምክር ቤት በይፋ ስራ ጀመረ
(ኤፍ.ቢ.ሲ.) የኢትዮጵያ ቱሪዝም ትራንስፎርሜሽን ምክር ቤት ዛሬ በይፋ ስራ ጀመረ።በአፍሪካ ህብረት በተደረገው ጉባኤ የምክር ቤቱን ስራ መጀመር ይፋ ያደረጉት የኢፌድሪ ጠቅላይ ሚንስትርና የምክር ቤቱ ሰብሳቢ አቶ ሀይለማሪያም ደሳለኝ ናቸው።ለኢትዮጵያ የቱሪዝም ከፍተኛ ለውጥ ያመጣል ተብሎ የታመነበት ምክርቤቱ በቱሪዝም ቦርድ የሚተዳደርም ነው የሚሆነው።ኢትዮጵያ በዘርፉ ባላት እንቅስቃሴ ከዓለም 120ኛ ደረጃ ላይ ስትገኝ ከአፍሪካ ደግሞ 17ኛ ደረጃ ላይ ትገኛለች።ይሁንና አገሪቱ በቱሪዝም መስህብ ሀብት ከጎረቤት አገራት የተሻለ አቅም ቢኖራትም ከዘርፉ እያገኘች ያለው ገቢ ግን አንስተኛ መሆኑ ነው የተጠቀሰው።ለዚህም ለዘርፉ የሚያስፈልጉ መሰረተ ልማቶች በበቂ ሁኔታ አለሟሟላትን  በምክንያትነት ያነሱት  የባህልና ቱሪዝም ሚንስትሩ አቶ አሚን አብዱልቃድር ናቸው።በተጨማሪም ኢትዮጵያ የቱሪዝም ኢንዱስትሪው በመሰረታዊ ምክርቤት እንዲታገዝ አለማድረጓም ለገቢው በተፈለገው ሁኔታ አለመገኘት የሚነሳ ነጥብ ነው።አሁን የተቋቋመው  የቱሪዝም ትራንስፎርሜሽን ምክር ቤት ግን በዘርፉ ችግሮችን በመለየት የመፍትሄ አቅጣጫዎችን የማመላከት ፣ የቱሪዝም መዳረሻዎች በመሰረተልማት የሚጠናከሩበትን ሁኔታ የመቀየስ ሀላፊነት ተጥሎበታል።የቱሪዝም ኢንዱስትሪው ከቅርብ አመታት ወዲህ በየዓመቱ የ10 በመቶ እድገት እያስመዘገበ ቢገኘም አገሪቱ ካላት የመስህብ ሀብት ብዛት ጋር ሲነፃፀር ግን በዘርፉ ብዙ የቤትሰራዎች እንደሚቀሩ ነው የተመለከተው